শীতে সবচেয়ে বেশি দুর্ভোগের শিকার হন নিম্ন-আয়ের এবং রাস্তার পাশে বসবাসকারী মানুষেরা। ‘বাংলাদেশ অগ্রগতি প্রতিবেদন-২০১৩’ অনুযায়ী দারিদ্রের হার ২৬.২। জনগণের এই অংশটিকে প্রতিবছরই ঘটা করে শীতবস্ত্র দিয়ে সাহায্য করা হয়। যার মধ্যে লুকিয়ে থাকে কিছুটা প্রচার আবার আসলেই কিছুটা সাহায্যের ইচ্ছা। কিন্তু এই সাহায্যটা যদি শীতের শুরু থেকে করা যায় তাহলে সাহায্য প্রত্যাশীরা আরো বেশী উপকৃত হতো বলে মনে করেন ‘মাতৃছায়া’ স্বেচ্ছাসেবী সংগঠনের সমন্বয়ক জনাব মিরাজ হোসেন। মানুষ মানুষেরই জন্য। তিনি মনে করেন, প্রচারের উদ্দেশ্যে না দিয়ে প্রকৃত সাহায্যের উদ্দেশ্যে শীতবস্ত্র বিতরন করলে ঠান্ডার কষ্ট থেকে রেহাই পেতে পারে শীতার্ত মানুষগুলো।